ระเบียบกรมสรรพสามิตระเบียบกรมสรรพสามิตว่าด้วยการส่งเงินการยกเว้นการส่งเงินเข้ากองทุนน้ำมันเชื้อเพลิงการขอรับเงินชดเชยและการขอรับเงินคืนจากกองทุนน้ำมันเชื้อเพลิงพ.ศ. ๒๕๕๓[๑] เพื่ออนุวัตตามความในข้อ๔ (๔) ข้อ ๘ วรรคสอง ข้อ ๑๐ วรรคสอง ข้อ ๑๒ วรรคสอง ข้อ ๑๓ วรรคสอง ข้อ ๑๓/๑วรรคสอง ข้อ ๒๕ วรรคสอง และข้อ ๒๖ แห่งคำสั่งนายกรัฐมนตรีที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ ซึ่งแก้ไขเพิ่มเติมโดยคำสั่งนายกรัฐมนตรี ที่ ๙/๒๕๔๙ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๗ธันวาคม พ.ศ. ๒๕๔๙ คำสั่งนายกรัฐมนตรี ที่ ๑/๒๕๕๓ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒มีนาคม พ.ศ. ๒๕๕๓ระเบียบกระทรวงพลังงานว่าด้วยการฝากและการเบิกจ่ายเงินกองทุนน้ำมันเชื้อเพลิง พ.ศ.๒๕๔๙ ลงวันที่ ๒๒ กุมภาพันธ์ พ.ศ. ๒๕๔๙ประกอบกับเพื่อให้เป็นไปตามมติคณะกรรมการพิจารณานโยบายพลังงาน เมื่อวันที่ ๑๖ธันวาคม พ.ศ. ๒๕๔๑ มติคณะกรรมการบริหารนโยบายพลังงาน เมื่อวันที่ ๑๙ กุมภาพันธ์พ.ศ. ๒๕๔๖ มติคณะกรรมการบริหารนโยบายพลังงาน ครั้งที่ ๓/๒๕๔๘ (ครั้งที่ ๘)เมื่อวันที่ ๒๙ มิถุนายน พ.ศ. ๒๕๔๘ และมติคณะกรรมการบริหารนโยบายพลังงาน ครั้งที่๓/๒๕๕๐ (ครั้งที่ ๒๐) เมื่อวันที่ ๒ เมษายน พ.ศ. ๒๕๕๐ อธิบดีกรมสรรพสามิตจึงวางระเบียบปฏิบัติในการส่งเงินเข้ากองทุนน้ำมันเชื้อเพลิงการยกเว้นการส่งเงินเข้ากองทุน น้ำมันเชื้อเพลิงการขอรับเงินชดเชยและการขอรับเงินคืนจากกองทุนน้ำมันเชื้อเพลิงไว้ ดังต่อไปนี้ข้อ๑ ระเบียบนี้เรียกว่า ระเบียบกรมสรรพสามิตว่าด้วยการส่งเงิน การยกเว้น การส่งเงินเข้ากองทุนน้ำมันเชื้อเพลิงการขอรับเงินชดเชย และการขอรับเงินคืนจากกองทุนน้ำมันเชื้อเพลิง พ.ศ. ๒๕๕๓ข้อ๒ระเบียบนี้ให้ใช้บังคับตั้งแต่วันที่ ๖ มีนาคม พ.ศ. ๒๕๕๓ เป็นต้นไปข้อ๓ ให้ยกเลิก๓.๑ระเบียบกรมสรรพสามิต ว่าด้วยการส่งเงินการขอยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง พ.ศ. ๒๕๔๖ ลงวันที่ ๑๒ กุมภาพันธ์พ.ศ. ๒๕๔๖๓.๒ระเบียบกรมสรรพสามิต ว่าด้วยการส่งเงินการขอยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง (ฉบับที่ ๒) พ.ศ. ๒๕๔๖ ลงวันที่ ๒๔มีนาคม พ.ศ. ๒๕๔๖๓.๓ระเบียบกรมสรรพสามิต ว่าด้วยการส่งเงินการขอยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง (ฉบับที่ ๓) พ.ศ. ๒๕๔๘ ลงวันที่ ๒๙กรกฎาคม พ.ศ. ๒๕๔๘๓.๔ระเบียบกรมสรรพสามิต ว่าด้วยการส่งเงิน การขอยกเว้นการส่งเงินเข้ากองทุนน้ำมันเชื้อเพลิงการขอรับเงินชดเชย และการขอรับเงินคืนจากกองทุนน้ำมันเชื้อเพลิง (ฉบับที่ ๔) พ.ศ.๒๕๕๐ ลงวันที่ ๑๙ มกราคม พ.ศ. ๒๕๕๐๓.๕ระเบียบกรมสรรพสามิต ว่าด้วยการส่งเงินการขอยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง (ฉบับที่ ๕) พ.ศ. ๒๕๕๐ ลงวันที่ ๗มิถุนายน พ.ศ. ๒๕๕๐ข้อ๔ ในระเบียบนี้กองทุน หมายความว่า กองทุนน้ำมันเชื้อเพลิงน้ำมันเชื้อเพลิง หมายความว่า น้ำมันเบนซินน้ำมันก๊าด น้ำมันดีเซล น้ำมันเตา น้ำมันที่คล้ายกันหรือน้ำมันสำหรับเครื่องยนต์ที่คล้ายกันน้ำมันดิบสังเคราะห์ที่ใช้หรืออาจใช้เป็นวัตถุดิบในการกลั่นหรือผลิตให้ได้มาซึ่งผลิตภัณฑ์ดังกล่าวข้างต้นและให้หมายความรวมถึงก๊าซ ยางมะตอยและก๊าซธรรมชาติสำหรับยานยนต์ด้วยก๊าซ หมายความว่า ก๊าซปิโตรเลียมเหลวที่ใช้เป็นก๊าซหุงต้มหรือก๊าซไฮโดรคาร์บอนเหลวซึ่งได้แก่ โปรเปน โปรปิลีน นอร์มัลบิวเทน ไอโซ -บิวเทนหรือบิวทีลีนส์อย่างใดอย่างหนึ่งหรือหลายอย่างรวมกันเป็นส่วนใหญ่ก๊าซธรรมชาติสำหรับยานยนต์ หมายความว่าก๊าซปิโตรเลียม ซึ่งประกอบด้วยมีเทนเป็นส่วนใหญ่ เพื่อนำมาใช้เป็นเชื้อเพลิงสำหรับยานพาหนะโดยมีลักษณะและคุณภาพตามประกาศกรมธุรกิจพลังงานที่ออกตามกฎหมายว่าด้วยการค้าน้ำมันเชื้อเพลิงผู้ผลิตน้ำมันเชื้อเพลิง หมายความว่าผู้ผลิตน้ำมันเชื้อเพลิง ณ โรงกลั่นและจำหน่ายเพื่อใช้ในราชอาณาจักรโรงกลั่น หมายความว่า โรงกลั่นน้ำมันเชื้อเพลิงสถานที่ผลิตและจำหน่าย น้ำมันเชื้อเพลิงภายในราชอาณาจักร และให้หมายความรวมถึง(๑)โรงแยกก๊าซในราชอาณาจักรที่ผลิตและจำหน่ายก๊าซเพื่อใช้ในราชอาณาจักรและโรงอุตสาหกรรมเคมีปิโตรเลียมและสารละลาย(๒)จุดจำหน่ายของสถานีบริการก๊าซธรรมชาติสำหรับยานยนต์ในราชอาณาจักรคณะกรรมการ หมายความว่าคณะกรรมการบริหารนโยบายพลังงาน ซึ่งแต่งตั้งโดยคณะกรรมการนโยบายพลังงานแห่งชาติข้อ๕อัตราเงินส่งเข้ากองทุนและอัตราเงินชดเชยสำหรับน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรและอัตราเงินชดเชยสำหรับไบโอดีเซล (B100)ที่นำมาผสมกับน้ำมันดีเซลหมุนเร็วและจำหน่ายเพื่อใช้ในราชอาณาจักร ให้ใช้อัตรา ณวันที่นำน้ำมันเชื้อเพลิงหรือน้ำมันดีเซลหมุนเร็วที่ผสมจากไบโอดีเซล (B100) ออกจากโรงกลั่นที่คณะกรรมการประกาศกำหนดส่วนอัตราเงินชดเชยสำหรับน้ำมันเชื้อเพลิงที่ผลิตได้จากการแปรรูปขยะพลาสติกที่รับเข้าโรงกลั่นเพื่อใช้เป็นวัตถุดิบในกระบวนการผลิตให้ใช้อัตรา ณ วันที่รับเข้าโรงกลั่นที่คณะกรรมการประกาศกำหนดข้อ๖ในกรณีที่มีการกำหนดอัตราเงินส่งเข้ากองทุนให้ผู้ผลิตน้ำมันเชื้อเพลิงส่งเงินเข้ากองทุนโดยยื่นใบส่งเงินตามแบบกองทุน ๑พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้พร้อมกับการชำระภาษีสรรพสามิตข้อ๗ในกรณีที่มีการกำหนดอัตราเงินชดเชยสำหรับน้ำมันเชื้อเพลิงให้ผู้ผลิตน้ำมันเชื้อเพลิงขอรับเงินชดเชยโดยยื่นใบขอรับเงินตามแบบกองทุน ๒พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้ในกรณีที่มีการกำหนดอัตราเงินชดเชยสำหรับไบโอดีเซล(B100) ที่นำมาผสมกับน้ำมันดีเซลหมุนเร็วและจำหน่ายเพื่อใช้ในราชอาณาจักรให้ผู้ผลิตน้ำมันเชื้อเพลิงขอรับเงินชดเชยโดยยื่นใบขอรับเงินตามแบบกองทุน ๒พร้อมหลักฐานที่ระบุในแบบและบัญชีสรุปตามแบบกองทุน ๕ ท้ายระเบียบนี้ในกรณีที่มีการกำหนดอัตราเงินชดเชยสำหรับน้ำมันเชื้อเพลิงที่ผลิตได้จากการแปรรูปขยะพลาสติกที่รับเข้าโรงกลั่นเพื่อใช้เป็นวัตถุดิบในกระบวนการผลิตให้ผู้ผลิตน้ำมันเชื้อเพลิงที่รับน้ำมันเชื้อเพลิงที่ผลิตได้จากการแปรรูปขยะพลาสติกเข้าโรงกลั่นเพื่อใช้เป็นวัตถุดิบในกระบวนการผลิตขอรับเงินชดเชยโดยยื่นใบขอรับเงินตามแบบกองทุน๒ พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้ข้อ๘ ให้ผู้ผลิตน้ำมันเชื้อเพลิงปฏิบัติดังนี้๘.๑กรณีที่ผู้ผลิตน้ำมันเชื้อเพลิงนำน้ำมันเชื้อเพลิงออกจากโรงกลั่นให้ผู้ผลิตน้ำมันเชื้อเพลิงส่งเงินเข้ากองทุนหรือขอรับเงินชดเชยจากกองทุนตามชนิดและปริมาณที่นำออกจากโรงกลั่น๘.๒กรณีที่ผู้ผลิตน้ำมันเชื้อเพลิงนำน้ำมันเชื้อเพลิงซึ่งได้ส่งเงินเข้ากองทุนหรือขอรับเงินชดเชยจากกองทุนแล้วมาผลิตใหม่โดยการผสมสารเติมแต่ง(ADDITIVE)ให้ผู้ผลิตน้ำมันเชื้อเพลิงส่งเงินเข้ากองทุนหรือขอรับเงินชดเชยจากกองทุนเฉพาะในส่วนของปริมาณน้ำมันเชื้อเพลิงที่เพิ่มขึ้นเท่านั้นข้อ๙ในกรณีมีการประกาศเปลี่ยนแปลงอัตราเงินส่งเข้ากองทุนหรืออัตราเงินชดเชยหรือประกาศเปลี่ยนแปลงจากการกำหนดให้ได้รับเงินชดเชยเป็นการกำหนดให้ส่งเงินเข้ากองทุน๙.๑ถ้ามีการประกาศเปลี่ยนแปลงก่อนที่ผู้ผลิตน้ำมันเชื้อเพลิงส่งเงินเข้ากองทุนหรือขอรับเงินชดเชยจากกองทุนและการเปลี่ยนแปลงนั้นกำหนดให้มีผลย้อนหลัง(๑)กรณีที่ต้องส่งเงินเข้ากองทุน ให้ผู้ผลิตน้ำมันเชื้อเพลิงส่งเงินเข้ากองทุนโดยยื่นใบส่งเงินตามแบบกองทุน ๑ พร้อมหลักฐานที่ระบุในแบบและบัญชีสรุปตามแบบกองทุน๔ ท้ายระเบียบนี้ ภายในสิบห้าวันนับแต่วันประกาศเปลี่ยนแปลง(๒)กรณีที่ขอรับเงินชดเชยให้ผู้ผลิตน้ำมันเชื้อเพลิงขอรับเงินชดเชยโดยยื่นใบขอรับเงินตามแบบกองทุน ๒พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้๙.๒ถ้ามีการประกาศเปลี่ยนแปลงภายหลังจากที่ผู้ผลิตน้ำมันเชื้อเพลิงได้ส่งเงินเข้ากองทุนหรือขอรับเงินชดเชยจากกองทุนแล้ว(๑)กรณีที่ต้องส่งเงินเข้ากองทุนเพิ่มหรือคืนเงินชดเชยที่ได้รับไปแล้วให้ผู้ผลิตน้ำมันเชื้อเพลิงส่งเงินเข้ากองทุนเพิ่มหรือคืนเงินชดเชยที่ได้รับไปแล้วโดยยื่นใบส่งเงินตามแบบกองทุน ๑ พร้อมหลักฐานที่ระบุในแบบและบัญชีสรุปตามแบบกองทุน๔ท้ายระเบียบนี้ภายในสิบห้าวันนับแต่วันประกาศเปลี่ยนแปลงหรือวันที่ได้รับเงินชดเชยแล้วแต่วันใดจะเป็นวันหลัง(๒)กรณีที่ขอรับเงินชดเชยเพิ่มหรือขอรับเงินคืนให้ผู้ผลิตน้ำมันเชื้อเพลิงขอรับเงินชดเชยเพิ่มหรือขอคืนเงินที่ส่งเข้ากองทุนไปแล้วโดยยื่นใบขอรับเงินตามแบบกองทุน ๒พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้ข้อ๑๐ ในกรณีที่ผู้ผลิตน้ำมันเชื้อเพลิงได้รับเงินชดเชยสำหรับไบโอดีเซล(B100)ที่นำมาผสมกับน้ำมันดีเซลหมุนเร็วและจำหน่ายเพื่อใช้ในราชอาณาจักรเกินกว่าจำนวนที่มีสิทธิได้รับเงินชดเชยให้ผู้ผลิตน้ำมันเชื้อเพลิงส่งคืนเงินชดเชยที่ได้รับเกินกว่าจำนวนที่มีสิทธิได้รับเงินชดเชยดังกล่าวโดยยื่นใบส่งเงินตามแบบกองทุน ๑ พร้อมหลักฐานที่ระบุในแบบและบัญชีสรุปตามแบบกองทุน๔ ท้ายระเบียบนี้ ภายในสิบห้าวันนับแต่วันที่ได้รับแจ้งจากเจ้าพนักงานสรรพสามิตข้อ๑๑การส่งน้ำมันเชื้อเพลิงออกนอกราชอาณาจักร๑๑.๑ในกรณีที่เป็นน้ำมันเชื้อเพลิงที่คณะกรรมการกำหนดให้มีการส่งเงินเข้ากองทุนสำหรับน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรให้ผู้ส่งออกได้รับการยกเว้นการส่งเงินเข้ากองทุนแต่ถ้ามีการส่งเงินเข้ากองทุนไว้แล้วให้ขอคืนได้ตามอัตราเงินกองทุนคืนที่คณะกรรมการประกาศกำหนด โดยให้ผู้ส่งออกยื่นใบขอรับเงินตามแบบกองทุน๒ พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้เว้นแต่กรณีที่คณะกรรมการกำหนดให้มีการส่งเงินเข้ากองทุนสำหรับน้ำมันเชื้อเพลิงที่ส่งออกนอกราชอาณาจักรให้ผู้ส่งออกส่งเงินเข้ากองทุนตามปริมาณน้ำมันเชื้อเพลิงที่ส่งออกนอกราชอาณาจักรในอัตราที่คณะกรรมการประกาศกำหนดโดยยื่นใบส่งเงินตามแบบกองทุน ๑ พร้อมหลักฐานที่ระบุในแบบและบัญชีสรุปตามแบบกองทุน๔ ท้ายระเบียบนี้๑๑.๒ในกรณีที่เป็นน้ำมันเชื้อเพลิงที่คณะกรรมการกำหนดให้ได้รับเงินชดเชยจากกองทุนสำหรับน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรไม่ให้ผู้ผลิตน้ำมันเชื้อเพลิง ที่ส่งออกนอกราชอาณาจักรได้รับเงินชดเชยแต่ถ้ามีการได้รับเงินชดเชยจากกองทุนแล้วให้ผู้ส่งออกส่งเงินคืนกองทุนไม่ว่าผู้ส่งออกนั้นจะเป็นผู้ได้รับเงินชดเชยหรือไม่โดยให้ผู้ส่งออกส่งเงินคืนกองทุนตามอัตราเงินคืนกองทุนที่คณะกรรมการประกาศกำหนดพร้อมกับยื่นใบส่งเงินตามแบบกองทุน ๑พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้๑๑.๓ในกรณีที่เป็นน้ำมันเชื้อเพลิงที่คณะกรรมการกำหนดให้มีการส่งเงินเข้ากองทุนสำหรับนํ้ามันเชื้อเพลิงที่ส่งออกนอกราชอาณาจักรและเป็นน้ำมันเชื้อเพลิงที่ได้รับเงินชดเชยจากกองทุนแล้วให้ผู้ส่งออกส่งเงินคืนกองทุนและส่งเงินเข้ากองทุนตามปริมาณน้ำมันเชื้อเพลิงที่ส่งออกนอกราชอาณาจักรในอัตราที่คณะกรรมการประกาศกำหนดโดยยื่นใบส่งเงินตามแบบกองทุน ๑ พร้อมหลักฐานที่ระบุในแบบและบัญชีสรุปตามแบบกองทุน๓ ท้ายระเบียบนี้๑๑.๔ในการส่งเงินเข้ากองทุน และหรือการส่งเงินคืนกองทุน แล้วแต่กรณี ตามข้อ ๑๑.๑ ข้อ๑๑.๒ และข้อ ๑๑.๓ ให้ผู้ส่งออกปฏิบัติ ดังนี้(๑)ในกรณีที่มีการยื่นคำขอยกเว้นหรือคืนภาษีสรรพสามิตสำหรับน้ำมันเชื้อเพลิงที่ส่งออกนอกราชอาณาจักรให้ผู้ส่งออกส่งเงินคืนกองทุนและหรือส่งเงินเข้ากองทุนแล้วแต่กรณีภายในสิบห้าวันนับแต่วันที่ส่งน้ำมันเชื้อเพลิงออกนอกราชอาณาจักร(๒)ในกรณีที่ไม่มีการยื่นคำขอยกเว้นหรือคืนภาษีสรรพสามิตสำหรับน้ำมันเชื้อเพลิงที่ส่งออกนอกราชอาณาจักรให้ผู้ส่งออกส่งเงินคืนกองทุนและหรือส่งเงินเข้ากองทุน แล้วแต่กรณีก่อนส่งน้ำมันเชื้อเพลิงออกนอกราชอาณาจักรและให้ผู้ส่งออกนำใบเสร็จรับเงินกองทุนไปแสดงต่อพนักงานศุลกากร ณด่านศุลกากรที่จะส่งออกโดยใบเสร็จรับเงินนั้นต้องมีลายมือชื่อของเจ้าพนักงานสรรพสามิตที่ออกใบเสร็จซึ่งระบุรายละเอียด ดังนี้(ก)ชนิดและปริมาณน้ำมันเชื้อเพลิงที่จะส่งออกนอกราชอาณาจักร(ข)จำนวนเงินที่ส่งเงินคืนกองทุนและหรือส่งเงินเข้ากองทุน แล้วแต่กรณี(ค)เลขที่ใบขนสินค้าขาออกหรือเลขที่ใบกำกับสินค้า (Invoice)(ง)วัน เดือน ปี ที่จะส่งน้ำมันเชื้อเพลิงออกนอกราชอาณาจักรข้อ๑๒ กรณีที่มีการขายหรือจำหน่ายน้ำมันเชื้อเพลิงให้แก่ผู้ประกอบการค้าน้ำมันเชื้อเพลิงเพื่อนำไปขายหรือจำหน่ายต่อให้แก่ชาวประมงในเขตต่อเนื่องของราชอาณาจักร๑๒.๑ในกรณีที่มีการกำหนดอัตราเงินส่งเข้ากองทุนให้ผู้ผลิตน้ำมันเชื้อเพลิงที่ขายหรือจำหน่ายน้ำมันเชื้อเพลิงให้แก่ผู้ประกอบการค้าน้ำมันเชื้อเพลิงดังกล่าวส่งเงินเข้ากองทุนตามปริมาณน้ำมันเชื้อเพลิงที่ขายหรือจำหน่ายในอัตราที่คณะกรรมการประกาศกำหนดโดยยื่นใบส่งเงินตามแบบกองทุน ๑ พร้อมหลักฐานที่ระบุในแบบและบัญชีสรุปตามแบบกองทุน๔ ท้ายระเบียบนี้ภายในสิบวันนับจากวันที่นำน้ำมันเชื้อเพลิงออกจากโรงกลั่น๑๒.๒ในกรณีที่มีการกำหนดอัตราเงินชดเชย ให้ผู้ผลิตน้ำมันเชื้อเพลิงขอรับเงินชดเชยโดยยื่นใบขอรับเงินตามแบบกองทุน ๒พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้๑๒.๓ในกรณีที่ผู้ประกอบการค้าน้ำมันเชื้อเพลิงดังกล่าวมิได้นำน้ำมันเชื้อเพลิงที่ได้รับเงินชดเชยตาม ๑๒.๒ไปขายหรือจำหน่ายต่อให้แก่ชาวประมงในเขตต่อเนื่องของราชอาณาจักรให้ผู้ประกอบการค้าน้ำมันเชื้อเพลิงนั้นส่งเงินคืนกองทุนไม่ว่าผู้ประกอบการค้านํ้ามันเชื้อเพลิงนั้นจะเป็นผู้ได้รับเงินชดเชยหรือไม่โดยยื่นใบส่งเงินตามแบบกองทุน ๑ พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้ภายในสิบห้าวันนับแต่วันที่ผู้ประกอบการค้าน้ำมันเชื้อเพลิงได้ขายหรือจำหน่ายน้ำมันเชื้อเพลิงที่ได้รับเงินชดเชยดังกล่าวให้แก่ผู้อื่นข้อ๑๓ สำหรับน้ำมันเชื้อเพลิงที่ผู้ผลิตน้ำมันเชื้อเพลิงส่งให้แก่ผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นให้ได้รับการยกเว้นไม่ต้องส่งเงินเข้ากองทุน แต่ถ้ามีการส่งเงินเข้ากองทุนแล้วให้ขอคืนได้โดยให้ผู้ผลิตน้ำมันเชื้อเพลิงยื่นใบขอรับเงินตามแบบกองทุน ๒พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ผลิตน้ำมันเชื้อเพลิงซึ่งส่งน้ำมันเชื้อเพลิงให้แก่ผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นได้รับเงินชดเชยแต่ถ้ามีการได้รับเงินชดเชยจากกองทุนแล้วให้ส่งเงินคืนกองทุนพร้อมกับยื่นใบส่งเงินตามแบบกองทุน ๑พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้ก่อนนำน้ำมันเชื้อเพลิงนั้นไปใช้เป็นวัตถุดิบในโรงกลั่นหากปรากฏว่าน้ำมันเชื้อเพลิงซึ่งนำไปใช้เป็นวัตถุดิบในโรงกลั่นได้สูญหายหรือขาดจำนวนไปให้ผู้ผลิตน้ำมันเชื้อเพลิงหรือผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นส่งเงินเข้ากองทุนหรือขอรับเงินชดเชยจากกองทุน แล้วแต่กรณี ทั้งนี้ให้เป็นไปตามหลักเกณฑ์ วิธีการและเงื่อนไขเดียวกับการชำระภาษีสรรพสามิตสำหรับน้ำมันเชื้อเพลิงที่สูญหายหรือขาดจำนวนไปนั้นการส่งเงินเข้ากองทุนหรือการขอรับเงินชดเชยจากกองทุนตามวรรคสามให้ผู้ผลิตน้ำมันเชื้อเพลิงหรือผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นส่งเงินเข้ากองทุนพร้อมกับยื่นใบส่งเงินตามแบบกองทุน ๑พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้หรือขอรับเงินชดเชยจากกองทุนโดยยื่นใบขอรับเงินตามแบบกองทุน ๒พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้ แล้วแต่กรณีพร้อมกับการชำระภาษีสรรพสามิตสำหรับน้ำมันเชื้อเพลิงซึ่งสูญหายหรือขาดจำนวนไปนั้นข้อ๑๔ การส่งเงินเข้ากองทุนให้ยื่นใบส่งเงินและชำระเงินเข้ากองทุนต่อสรรพสามิตพื้นที่ที่รับชำระภาษีหรือธนาคารพาณิชย์ที่กรมสรรพสามิตประกาศกำหนดให้เป็นที่รับชำระภาษีหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิตhttp://www.excise.go.thการส่งเงินตามข้อ๑๑.๔ (๒) ให้ผู้ส่งออกส่งเงินพร้อมกับยื่นใบส่งเงินต่อสรรพสามิตพื้นที่ ณสำนักงานสรรพสามิตพื้นที่ที่ด่านศุลกากรที่จะส่งออกตั้งอยู่ข้อ๑๕ การขอรับเงินจากกองทุนให้ยื่นใบขอรับเงินจำนวน ๒ ชุด ต่อสรรพสามิตพื้นที่ที่รับชำระภาษีหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต ๒พร้อมหลักฐานการจำหน่ายก๊าซธรรมชาติสำหรับยานยนต์ หนังสือแสดงความยินยอมให้เจ้าพนักงานสรรพสามิตสามารถเข้าตรวจสอบภายในบริเวณโรงกลั่นได้รวมถึงหลักฐานอื่นที่เกี่ยวข้อง และบัญชีสรุปตามแบบกองทุน ๔ ท้ายระเบียบนี้ จำนวน๒ ชุด ต่อสรรพสามิตพื้นที่ที่โรงกลั่นตั้งอยู่หรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต ณ สำนักงานสรรพสามิตพื้นที่ใดพื้นที่หนึ่งให้ผู้ผลิตน้ำมันเชื้อเพลิงยื่นเรื่องขออนุมัติต่อกรมสรรพสามิตกรณีผู้ผลิตน้ำมันเชื้อเพลิงยื่นใบส่งเงินและชำระเงินเข้ากองทุนสำหรับโรงกลั่นหลายแห่งรวมที่ธนาคารพาณิชย์ที่กรมสรรพสามิตประกาศกำหนดให้เป็นที่รับชำระภาษีหากมีความประสงค์ยื่นขอรับเงินรวม ณ สำนักงานสรรพสามิตพื้นที่ใดพื้นที่หนึ่งให้ผู้ผลิตน้ำมันเชื้อเพลิงยื่นเรื่องขออนุมัติต่อกรมสรรพสามิตข้อ๑๖ การขอรับเงินจากกองทุนตามข้อ ๑๕ให้สรรพสามิตพื้นที่ที่รับคำขอรับเงินเป็นผู้มีอำนาจอนุมัติให้จ่ายเงินทดรองจ่ายให้แก่ผู้มีสิทธิได้รับเงินชดเชยหรือผู้มีสิทธิได้รับเงินคืนจากกองทุนข้อ๑๗ให้สรรพสามิตพื้นที่ที่รับคำขอรับเงินส่งใบขอรับเงินที่อนุมัติจ่ายเงินทดรองจ่ายแล้วจำนวน ๑ ชุดให้สำนักมาตรฐานและพัฒนาการจัดเก็บภาษี ๒เพื่อตรวจสอบและรวบรวมข้อมูลแจ้งให้หน่วยงานที่เกี่ยวข้องทราบให้สำนักมาตรฐานและพัฒนาการจัดเก็บภาษี๒ ดำเนินการจัดส่งใบขอรับเงิน ซึ่งตรวจสอบแล้วให้สำนักบริหารการคลังและรายได้เพื่อดำเนินการเขียนเช็คสั่งจ่ายเงินทดรองจ่ายให้แก่ผู้มีสิทธิได้รับเงินชดเชยหรือผู้มีสิทธิได้รับเงินคืนจากกองทุนแล้วแต่กรณีข้อ๑๘เมื่อสรรพสามิตพื้นที่ได้รับเงินจากผู้มีหน้าที่ส่งเงินแล้วให้นำเงินที่ได้รับชำระฝากเข้าบัญชี กองทุนน้ำมันเชื้อเพลิง(กระทรวงพลังงาน) ภายใน ๒ วันทำการนับแต่วันที่ได้รับเงินโดยมีสาขาที่รับฝากเงินและเลขที่บัญชีดังนี้๑๘.๑ธนาคารกรุงไทย สาขาถนนศรีอยุธยา เลขที่บัญชี ๐๑๓ - ๑ - ๑๓๐๒๗ - ๗๑๘.๒ธนาคารกรุงไทย สาขาศรีราชา เลขที่บัญชี ๒๐๘ - ๐ - ๐๗๘๑๔ - ๓๑๘.๓ธนาคารกรุงไทย สาขาระยอง เลขที่บัญชี ๒๑๘ - ๐ - ๐๘๓๑๖ - ๕เมื่อดำเนินการนำเงินส่งเข้าบัญชีกองทุนน้ำมันเชื้อเพลิงแล้วให้จัดทำรายละเอียดพร้อมแนบสำเนาใบนำฝากเงิน (Pay-In-Slip)และสำเนาใบส่งเงินส่งให้สถาบันบริหารกองทุนพลังงาน (องค์การมหาชน) ภายใน ๓วันทำการนับแต่วันที่ได้นำเงินฝากเข้าบัญชีดังกล่าวข้อ๑๙ ให้สำนักงานสรรพสามิตพื้นที่ทำรายงานสรุปการส่งเงินเข้ากองทุนน้ำมันเชื้อเพลิงรายงานสรุปการขอรับเงินชดเชยกองทุนน้ำมันเชื้อเพลิงและรายงานสรุปการส่งเงินคืนกองทุนน้ำมันเชื้อเพลิงสำหรับน้ำมันเชื้อเพลิงที่ส่งออกนอกราชอาณาจักรโดยไม่ขอคืนภาษีสรรพสามิตเป็นรายเดือนส่งให้สำนักมาตรฐานและพัฒนาการจัดเก็บภาษี ๒โดยทางเอกสารหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต สำหรับผู้ผลิตน้ำมันเชื้อเพลิง ณโรงกลั่นและจำหน่ายเพื่อใช้ในราชอาณาจักร และผู้ส่งออกน้ำมันเชื้อเพลิงให้ดำเนินการดังนี้๒๐.๑ในกรณีที่ผู้มีหน้าที่ส่งเงินเข้ากองทุนตรวจพบเองว่ามีกรณีดังกล่าวให้ผู้นั้นส่งเงินตามจำนวนที่ต้องส่งหรือตามจำนวนที่ขาด หรือตามจำนวนที่ต้องคืนเข้ากองทุนพร้อมทั้งเงินเพิ่มในอัตราร้อยละสามต่อเดือนของจำนวนเงินดังกล่าวนับแต่วันที่ครบกำหนดส่งเงินเข้ากองทุนจนกว่าจะครบ โดยยื่นใบส่งเงินตามแบบกองทุน ๑พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้ต่อสรรพสามิตพื้นที่ที่รับชำระภาษีหรือธนาคารพาณิชย์ที่กรมสรรพสามิตประกาศกำหนดให้เป็นที่รับชำระภาษีหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต ๑ พร้อมหลักฐานที่ระบุในแบบและบัญชีสรุปตามแบบกองทุน๔ ท้ายระเบียบนี้ ต่อสรรพสามิตพื้นที่ที่รับชำระภาษีหรือธนาคารพาณิชย์ที่กรมสรรพสามิตประกาศกำหนดให้เป็นที่รับชำระภาษีหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิตhttp:// ภายในสิบวันนับแต่วันที่ได้รับแจ้งเป็นหนังสือจากเจ้าพนักงานสรรพสามิตหากผู้มีหน้าที่ส่งเงินไม่ดำเนินการตามข้อ๒๐.๒ให้สรรพสามิตพื้นที่ดำเนินคดีตามกฎหมายว่าด้วยการแก้ไขและป้องกันภาวะการขาดแคลนน้ำมันเชื้อเพลิงโดยเร็วเงินเพิ่มตามข้อ๒๐.๑ และข้อ ๒๐.๒ ให้ถือว่าเป็นเงินที่ต้องส่งเข้ากองทุนด้วยและในการคำนวณระยะเวลาเพื่อการคำนวณเงินเพิ่มตามข้อ ๒๐.๑ หรือข้อ ๒๐.๒ นั้นหากมีเศษของเดือน ให้นับเป็นหนึ่งเดือนข้อ๒๑ใบขอรับเงินใดที่ได้ยื่นไว้ก่อนระเบียบนี้ใช้บังคับและยังไม่มีการสั่งจ่ายเงินจากกองทุนให้แก่ผู้ยื่นคำขอนั้นให้ถือเป็นการยื่นใบขอรับเงินตามระเบียบนี้ โดยอนุโลมข้อ๒๒ให้ผู้อำนวยการสำนักมาตรฐานและพัฒนาการจัดเก็บภาษี ๒เป็นผู้รักษาการและวินิจฉัยสั่งการ ตามระเบียบนี้ประกาศ ณ วันที่ ๒สิงหาคม พ.ศ. ๒๕๕๓อารีพงศ์ ภู่ชอุ่มอธิบดีกรมสรรพสามิต[เอกสารแนบท้าย]๑. แบบกองทุน ๑ ใบส่งเงิน๒. แบบกองทุน ๒ ใบขอรับเงิน๓. แบบกองทุน ๓ บัญชีสรุป(ส่งเงินเข้ากองทุน/ส่งเงินคืนกองทุน) แสดงปริมาณและอัตราของน้ำมันเชื้อเพลิงที่ส่งออกนอกราชอาณาจักร๔. แบบกองทุน ๔ บัญชีสรุป(ส่งเงิน........./ขอรับเงิน.........) แสดงชนิด ปริมาณ อัตราของน้ำมันเชื้อเพลิงและผลิตภัณฑ์น้ำมันที่นำออก/รับเข้าโรงกลั่น๕. แบบกองทุน ๕ บัญชีสรุป (ขอรับเงินชดเชย)แสดงชนิด ปริมาณ และอัตราของไบโอดีเซลที่นำมาผสมเป็นน้ำมันดีเซลหมุนเร็ว๖.รายงานสรุปการส่งเงินเข้ากองทุนน้ำมันเชื้อเพลิงสำนักงานสรรพสามิตพื้นที่.........................ประจำเดือน..................ปีงบประมาณ...............(Oil Fund ๑)๗.รายงานสรุปการรับเงินชดเชยกองทุนน้ำมันเชื้อเพลิงสำนักงานสรรพสามิตพื้นที่.........................ประจำเดือน..................ปีงบประมาณ...............(Oil Fund ๒)๘. รายงานสรุปการส่งเงินคืนกองทุนน้ำมันเชื้อเพลิงสำหรับน้ำมันเชื้อเพลิงที่ส่งออกนอกราชอาณาจักรโดยไม่ขอคืนภาษีสรรพสามิตประจำเดือน.................................ปีงบประมาณ................. ณสำนักงานสรรพสามิตพื้นที่......................................................(Oil Fund ๓)(ดูข้อมูลจากภาพกฎหมาย)ปริยานุช/ผู้จัดทำ๑๕ กันยายน ๒๕๕๓นันท์นภัสร์/ตรวจ๑๕ กันยายน ๒๕๕๓อภิญญา/ปรับปรุง๑๓ ตุลาคม ๒๕๕๗[๑] ราชกิจจานุเบกษาเล่ม ๑๒๗/ตอนพิเศษ ๑๐๖ ง/หน้า ๑๐/๓ กันยายน ๒๕๕๓